
AVIZ

asupra proiectului de Lege privind aprobarea Ordonanţei de urgenţă a Guvernului nr.155/2008 pentru modificarea Legii nr.142/1999 privind sprijinul statului pentru salarizarea clerului
Cu adresa nr. PL.x 167 din 4 martie 2009, Biroul Permanent, conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare, Comisia pentru buget, finanţe şi bănci cu Proiectul de Lege privind aprobarea Ordonanţei de urgenţă a Guvernului nr.155/2008 pentru modificarea Legii nr.142/1999 privind sprijinul statului pentru salarizarea clerului.
In urma examinării, în şedinţa din data de 24.03.2009, Comisia, cu unanimitate de voturi, a hotărât întocmirea unui aviz favorabil.
	PREŞEDINTE,

Viorel STEFAN
	SECRETAR,

Iuliu NOSA


Expert parlamentar

Rădoi Florentina

